User:Ashtsiddaharthi2240855/sandbox

गुघाल मेला
गोगाजी राजस्थान के लोक देवता हैं जिन्हें जाहरवीर गोगाजी के नाम से भी जाना जाता है। राजस्थान के हनुमानगढ़ जिले का गोगामेड़ी शहर में भादौ शुक्लपक्ष की नवमी को गोगाजी देवता का मेला लगता है। जाहरवीर गोगा का जन्म राजस्थान के चुरू के ददरेहड़ा ग्राम में हुआ था। इनके पिता का नाम राजा जेवर सिंह तथा माता का नाम बाछल था। इनको जाहरवीर दीवान या जाहरवीर गोगाजी महाराज के नाम से जाना जाता है। गोरख गद्दी व म्हाड़ी आज भी बिकानेर के बागड़ में स्थित है। सहारनपुर में कई सदी पूर्व गंगोह रोड पर जाहरवीर गोगा जी महाराज की म्हाड़ी स्थापित की गई थी। म्हाड़ी के बारे में पूर्ण इतिहास नहीं मिलता। जब से म्हाड़ी की स्थापित हुई है, तभी से मेला गुघाल लगाने की परंपरा चली आ रही है। अभी भी देशभर से लाखों श्रद्धालु यहां शीश नवाने तथा मन्नतें मांगने प्रतिवर्ष आते हैं तथा मन्नतें पूरी होने पर निशान चढ़ाते हैं।

राजस्थान के ग्राम गोगा महाड़ी हनुमानगढ़ में हर वर्ष जाहरवीर गोगा की समाधि के पास मेले का आयोजन किया जाता है। यह मेला एक माह तक चलता जाता है। राजस्थान की तर्ज पर ही सहारनपुर का गुघाल मेला भी प्रसिद्ध है। गुगाल का मेला (महीने भर चलने वाला) : गुगाल मेला, जो हर साल जन्माष्टमी के बाद अगस्त-सितंबर(भाद्रपद शुक्ल पक्ष दशमी तिथी) के दौरान मनाया जाता है । सांप्रदायिक सौहार्द का प्रतीक ऐतिहासिक मेला गुघाल सहारनपुर की सांझी विरासत है। जो सांप्रदायिक सौहार्द का प्रतीक है और सभी को आपसी भाईचारे का पैगाम देता है। सहारनपुर के गोगावीर मंदिर में मुख्य पूजा के साथ ही तीन दिन तक चलने वाला विशाल मेला भी शुरू होता है। जाहरवीर गोगा की पवित्र छड़ी की पूजा-अर्चना के साथ मेले का शुभारम्भ होता है। गोगावीर को हिंदू व मुस्लिम दोनों समुदाय के मानने से यह मेला हिंदू मुस्लिम एकता का भी प्रतीक माना जाता है। छड़ी के घर पहुंचने के बाद श्रद्धालु कंदूरी भोज का आयोजन करते हैं।

परंपरागत रूप से छड़ी को ढोल-नगाड़ों के साथ सहारनपुर के विभिन्न गली-मोहल्लों में भ्रमण कराया जाता है। इस दौरान बाजारों में चहल-पहल काफी दिखी। मेले में मंदिर परिसर में छोटे-बड़े झूले, चाट-पकौड़ी, खेल-खिलौनी, सजावटी समान आदि की सैंकड़ों दुकाने लगाई गई है। सुबह से ही स्थानीय लोगों के साथ ही सहारनपुर, मेरठ, लक्सर, पथरी, धनौरी, बहादराबाद आदि के लोगों ने यहां पहुंचकर पूजा-अर्चना कर बाजार में खरीददारी करने के साथ ही झूलों का लुत्फ उठाते हैं।

गुघल मेला का आयोजन: गुघल मेला का आयोजन हर वर्ष फागुन मास के कृष्ण पक्ष की द्वादशी तिथि से आठ दिनों तक चलता है। इस मेले का मुख्य उद्देश्य भगवान शिव की पूजा और उनके प्रति भक्ति में लोगों को संगठित करना है। मेले की शुरुआत गुघल गाँव के शिव मंदिर से होती है, जो एक प्रमुख धार्मिक स्थल है। यहां भक्त भगवान शिव की मूर्ति की पूजा करते हैं और उनके दर्शन करते हैं। सहारनपुर में लगने वाले मेला गुघाल के बारे में कई कथाएं प्रचलित हैं। एक अंग्रेज कलक्टर ने मेला गुघाल पर रोक लगाने का फरमान जारी कर दिया था, जिससे लोगों की आस्था को चोट पहुंची थी। कहा जाता है कि उस दौरान हजारों सांपों ने कलक्टर आवास को घेर लिया था तथा कलक्टर द्वारा मेला लगाने की घोषणा करने पर सांप अदृश्य हो गए थे।

मेले के अवसर पर नेजा छड़ी का अलग महत्व है। बताते हैं कि करीब 1450 साल पहले जाहरवीर गोगाजी सहारनपुर आए थे तथा नेजा वहां स्थापित किया था, जहां आज म्हाड़ी है। तभी से मेले से पूर्व छड़ियों के पूजन की परंपरा है तथा नेजा छड़ी सभी छड़ियों की प्रधान है। वर्तमान में इसकी देखभाल भगत विनोद सरकार कर रहे हैं। जाहरवीर गोगा की छड़ियों की देखरेख करने वाले पंकज उपाध्याय का कहना है कि छड़ी पूजन व म्हाड़ी पर प्रसाद व निशान चढ़ाने वालों की मन्नतें सदियों से पूरी होती आ रही हैं। इससे मेला जाहरवीर गोगा जी की महत्ता बढ़ती जा रही है।